Մուշտակով Վեներան (ֆիլմ, 2013)

«**Մուշտակով Վեներան»** (), 2013 թվականի ֆրանսալեզու էրոտիկ դրամա ֆիլմ, որը ստեղծել է ռեժիսոր Ռոման Պոլանսկին՝ հիմնվելով ամերիկացի դրամատուրգ Դեյվիդ Այվսի համանուն պիեսի վրա, որն ինքնին ոգեշնչված է Լեոպոլդ ֆոն Զախեր-Մազոխի «Մուշտակով Վեներան» վեպից։ Ֆիլմում նկարահանվել են Էմանուել Սեյները և Մաթյո Ամալրիկը, որոնք ֆիլմի միակ դերասաններն են։

Ֆիլմի պրեմիերան կայացել է 2013 թվականի մայիսի 25-ին Կաննի կինոփառատոնի «Ոսկե արմավենու ճյուղ» անվանակարգի շրջանակում։ 2014 թվականի հունվարին ֆիլմը ստացել է հինգ անվանակարգ Սեզար 39-րդ մրցանակաբաշխության ժամանակ, արժանանալով «Լավագույն ռեժիսոր» անվանակարգին։

## Սյուժե
Թոմաս Նովաչեկը գրող-ռեժիսոր է, որը ավստրիացի գրող Լեոպոլդ ֆոն Զախեր-Մազոխի 1870 թվականի «Մուշտակով Վեներան» վեպի հիման վրա նոր պիես է պեմադրելու։ Ֆիլմի սկզբում մենք իմանում ենք, որ գիրքը սկսվում է Հուդիթ գրքից մեջբերումով. «Եվ Տերը զարկեց նրան և հանձնեց նրան կնոջ ձեռքը»։

Ֆիլմի սկզբում, Թոմասը Նովաչեկը, գլխավոր հերոսուհու՝ Վանդա ֆոն Դունաևի համար անցկացվող դիտումներից հետո, մենակ է փարիզյան թատրոնում և հեռախոսով բողոքում  է անհաջող լսումներից, որոնց վրա ժամանակ է կորցրել։

Մինչ Թոմասը պատրաստվում է հեռանալ թատրոնից, դերասանուհի Վանդա Ջորդան ներս է մտնում անձրևից ամբողջովին թրջված։ Նա պնդում է, որ նախորդ օրը գրանցված է եղել լսումների, սակայն նրա անունը չի հայտնվել լսումների ցուցակում։ Թոմասը ցանկանում է մեկնել իր հարսնացուի մոտ, բայց դերասանուհուն  համառության շնորհիվ նրան հաջողվում է համոզել Թոմին լսել իրեն և խաղալ նրա հետ՝ որպես պիեսի գլխավոր տղամարդ կերպար։ Ռեժիսորն առաջին իսկ պահերից զարմանում է դերասանուհու զարմանալի կերպարանափոխությունից, ով շատ ճշգրիտ տեղավորվում է իր ծրագրած կերպարի մեջ և աստիճանաբար կորցնում է լսումները ընդհատելու ունակությունը։ Պարզ է դառնում, որ նա հիանալի դերասանուհի է և կատարյալ դերի համար։

Դերասանուհին զարմացնում է Թոմասին, քանի որ սովորել էր ողջ սցենարը և անգիր անելով այն, այլ ոչ միայն այն մասը, որը տրվել է դերասաններին, որ օգտագործեն լսումների ժամանակ։ Դիտումը թատրոնում է, և նա առանց վարանելու ցույց է տալիս ոչ միայն բեմական վարպետությունը, այլև լուսային սարքավորումն է կարգավորում, որը ենթադրաբար երբեք չի տեսել։ Նա նաև հագուստների ամբողջական հավաքածու է բերել, այդ թվում՝ Թոմասի համար մի քանի զգեստ, որոնք լիովին համապատասխանում էին նրան։

Պիեսի թեման սեռական գերիշխանությունն ու ենթարկվելն է։ Մինչ լսումները շարունակվում են Վանդան քննադատում է սցենարը՝ որպես սեքսիստական, փափուկ սադոմազոխիստական պոռնոգրաֆիա։ Թոմասը սկզբում պաշտպանում է այն որպես կրքի և ցանկության մասին գրական դասականի հավատարիմ ադապտացիա։ Վանդան Թոմասին մեղադրում է սեփական մազոխիստական ֆանտազիաներ ունենալու մեջ, որոնք նա հերքում է։ Այնուամենայնիվ, երբ ֆիլմը զարգանում է, նա ավելի ու ավելի է նույնանում պիեսում մազոխիստ տղամարդու գլխավոր դերակատարի հետ։ Ֆիլմի վերջում նա դառնում է Վանդայի ստրուկը։

Եզրափակիչ տեսարանում Թոմասը կապված է ձողին։ Վանդան պարում է Թոմասի առջև և հեռանում։ Ֆիլմն ավարտվում է Հուդիթ Գրքի մեջբերումով. «Եվ Տերը զարկեց նրան և մատնեց նրան կնոջ ձեռքը»։

## Դերերում
* Էմմանուել Սեյները Վանդա Ջուրդենի դերում
* Մաթյո Ամալրիկը Թոմաս Նովաչեկի դերում

## Հրապարակում
Կաննում ֆիլմի պրեմիերայից անմիջապես հետո, Sundance Selects-ը և IFC Films-ը ձեռք են բերել ֆիլմի ԱՄՆ-ում ցուցադրելու իրավունքները։

## Քննադատական ընդունելություն
*[[Նյու Յորք Թայմս|The New York Times-]]* ից կինոքննադատ Էնթոնի Օլիվեր Սքոթը ասել է, «Աշխատելով պիեսի ֆրանսերեն թարգմանության վրա (որը մեծ ճանաչում գտավ, երբ այն մի քանի տարի առաջ ցուցադրվեց Բրոդվեյում), պարոն Պոլանսկին տեքստը նշել է իր մատնահետքերով։ Երկու կերպարները՝ հիանալի փոփոխական Վանդա դերասանուհին, որին մարմնավորում է Էմմանուել Սեյները, նրա կինը, և գրող, թատրոնի ռեժիսոր Թոմասը որը շատ մոտ է Պոլանսկուն»։

*[[PopMatters|PopMatters-ը]]* գրել է. «*ՄուշտակովՎեներան* այնքան հետաքրքրաշարժ է, որ դուք պարզապես չեք կարող հայացքը շեղել էկրանից (ոչ ենթագրերերի համար)։ Միշտ ինչ-որ բան կա տեսնելու, լսելու և զգալու։

## Ծանոթագրություններ

Կատեգորիա:2010-ականների ֆրանսերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Լեհական դրամա ֆիլմեր
Կատեգորիա:Ռոման Պոլանսկու ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր դերասանների մասին
Կատեգորիա:Ֆիլմեր թատրոնի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր